TIPCO บวก 4.84% โบรกฯมองราคาหุ้นยังฟื้นช้า-งบฯ Q2/58 จะทำจุดสูงสุดใหม่
TIPCO บวก 4.84% โบรกฯมองราคาหุ้นยังฟื้นช้า-งบฯ Q2/58 จะทำจุดสูงสุดใหม่
24 ก.ค. 2558

ผู้สื่อข่าวรายงานว่า บริษัท ทิปโก้ฟูดส์ จำกัด (มหาชน) หรือ TIPCO ณ เวลา 11.04 น.อยู่ที่ระดับ 13.00 บาท บวก 0.60 บาท หรือ 4.84% ด้วยมูลค่าซื้อขาย 258.97 ล้านบาท ราคาหุ้นปรับตัวขึ้นรอบใหม่หลังจากลงมาทดสอบระดับ 10.90 บาท เมื่อวันที่ 22 ก.ค.58 คาดหุ้นขึ้นทดสอบจุดสูงสุด 14.00 บาท อีกรอบ

บล.เมย์แบงก์ กิมเอ็ง(ประเทศไทย) ระบุในบทวิเคราะห์ฯวันนี้ (24 ก.ค. ) แนะ”ซื้อเก็งกำไร”หุ้น TIPCO ให้ราคาเหมาะสม 18-22 บาท ราคาหุ้นยังฟื้นตัวช้ากว่าบริษัทร่วม โดย 1 สัปดาห์ที่ผ่านมาหุ้น TIPCO -8.8% เทียบกับ TASCO ที่ +0.8% ทั้งนี้ TIPCO ถือหุ้น 24.1% ใน TASCO ดังนั้น หากอิงราคาตลาดของ TASCO ที่ 24.20 บาท จะเทียบเท่า NAV ต่อหุ้น TIPCO หุ้นละ 18.56 บาท สูงกว่าราคาในกระดานของ TIPCO ณ ปัจจุบัน
พร้อมคาดผลประกอบการไตรมาส 2/58 ของ TIPCO เติบโตทั้ง เทียบช่วงเดียวกันของปีก่อน และ เทียบไตรมาสก่อนหน้า พร้อมทั้งทำระดับสูงสุดใหม่เป็นปัจจัยบวกระยะสั้นที่รออยู่ อีกทั้งได้ประเมินเบื้องต้นคาดการณ์กำไรสุทธิปี 2558 ของ TIPCO ที่ 1,100 ล้านบาท เทียบเท่า EPS ราว 2.27 บาท ดังนั้น ราคาหุ้นของ TIPCO ปัจจุบันจะซื้อขายระดับ PER2558 เพียง 5.5 เท่า
               